На основу члана 6. став 5. до 13. и члана 7а став 2. Закона о порезима на имовину („Службени гласник РС“, бр. 26/2001, „Службени лист СРЈ", бр. 42/2002 – одлука СУС и „Службени гласник РС", бр. 80/2002, 80/2002 – др. закон, ... и 92/2023), члана 46. Закона о локалној самоуправи („Службени гласник РС”, број: 129/2007, 83/2014 - др. закон, 101/2016 - др. закон, 47/2018 и 111/2021 – др. закон), члана 62. Статута општине Горњи Милановац („Службени гласник општине Горњи Милановац“, број: 3/2019), Општинско веће општине Горњи Милановац, на седници одржаној 30.10.2024.године, донело је

**ОДЛУКУ**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА НЕПОКРЕТНОСТИ**

**ЗА УТВРЂИВАЊЕ ПОРЕЗА НА ИМОВИНУ ЗА 2025. ГОДИНУ**

**НА ТЕРИТОРИЈИ ОПШТИНЕ ГОРЊИ МИЛАНОВАЦ**

**Члан 1.**

Овом одлуком утврђују се просечне цене квадратног метра одговарајућих непокретности за утврђивање пореза на имовину за 2025. годину на територији општине Горњи Милановац.

**Члан 2.**

На територији општине Горњи Милановац одређене су три зоне за утврђивање пореза на имовину, према комуналној опремљености и опремљености јавним објектима, саобраћајној повезаности са централним деловима општине Горњи Милановац, односно са радним зонама и другим садржајима у насељу, и то: ПРВА зона, ДРУГА зона и ТРЕЋА зона и да је ПРВА зона утврђена за најопремљенију зону.

Просечне цене квадратног метра непокретности за утврђивање пореза на имовину за 2025. годину на територији општине Горњи Милановац у ПРВОЈ зони износе:

|  |  |
| --- | --- |
| За грађевинско земљиште | 4.667,00 динара |
| За пољопривредно земљиште | 63,00 динара |
| За шумско земљиште | 73,00 динара |
| Друго земљиште | 37,80 динара |
| За станове | 62.247,00 динара |
| За куће за становање | 46.954,00 динара |
| За пословне зграде и друге (надземне и подземне)  грађевинске објекате који служе за обављање делатности | 134.158,00 динара |
| За гараже и помоћне објекте | 28.070,00 динара |

Просечне цене квадратног метра непокретности за утврђивање пореза на имовину за 2025. годину на територији општине Горњи Милановац у ДРУГОЈ зони износе:

|  |  |
| --- | --- |
| За грађевинско земљиште | 4.667,00 динара |
| За пољопривредно земљиште | 63,00 динара |
| За шумско земљиште | 73,00 динара |
| Друго земљиште | 37,80 динара |
| За станове | 31.631,00 динара |
| За куће за становање | 25.400,00 динара |
| За пословне зграде и друге (надземне и подземне)  грађевинске објекате који служе за обављање делатности | 78.333,00 динара |
| За гараже и помоћне објекте | 28.070,00 динара |

Просечне цене квадратног метра непокретности за утврђивање пореза на имовину за 2025. годину на територији општине Горњи Милановац у ТРЕЋОЈ зони износе:

|  |  |
| --- | --- |
| За грађевинско земљиште | / |
| За пољопривредно земљиште | 63,00 динара |
| За шумско земљиште | 73,00 динара |
| За друго земљиште | 37,80 динара |
| За станове | 31.631,00 динара |
| За куће за становање | 18.333,00 динара |
| За пословне зграде и друге (надземне и подземне)  грађевинске објекате који служе за обављање делатности | 78.333,00 динара |
| За гараже и помоћне објекте | / |

У зонама у којима није било промета одговарајућих непокретности у периоду од 1. октобра године која претходи текућој години до 30. септембра текуће године, при чему ни у граничним зонама није било промета одговарајућих непокретности (зоне чије се територије граниче са зоном у којој није било промета, а које припадају истој јединици локалне самоуправе) у истом периоду, односно ако се вредност другог земљишта не може утврдити применом просечне цене пољопривредног земљишта у тој зони умањене за 40%, основица пореза на имовину за те непокретности у зони у којој није било промета једнака је основици пореза на имовину те, односно одговарајуће непокретности у тој зони обвезника који не води пословне књиге за текућу - 2024. годину, за одговарајућу корисну површину.

Просечне цене квадратног метра одговарајућих непокретности на основу којих је за 2024. годину утврђена основица пореза на имовину за непокретности обвезника који не водe пословне књиге у I зони – најопремљенијој зони, износе:

|  |  |
| --- | --- |
| За грађевинско земљиште | 4.667,00 динара |
| За пољопривредно земљиште | 63,00 динара |
| За шумско земљиште | 73,00 динара |
| За друго земљиште | 37,80 динара |
| За станове | 62.247,00 динара |
| За куће за становање | 46.954,00 динара |
| За пословне зграде и друге (надземне и подземне)  грађевинске објекате који служе за обављање делатности | 134.158,00 динара |
| За гараже и помоћне објекте | 28.070,00 динара |

**Члан 3.**

Ову Одлуку објавити у „Службеном гласнику општине Горњи Милановац” и на интернет страници општине Горњи Милановац.

**Члан 4.**

Ова Одлука ступа на снагу осмог дана од дана објављивања у „Службеном гласнику општине Горњи Милановац”, а примењује се од 1. јануара 2025. године.

СКУПШТИНА ОПШТИНЕ ГОРЊИ МИЛАНОВАЦ

Број: 2-06-67/2024

ПРЕДСЕДНИК

СКУПШТИНЕ ОПШТИНЕ

Лазар Николић